ai4bharat/Pralekha huggingface dataset:
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କୋଭିଡ-19 ସଂକ୍ରାନ୍ତରେ ସବିଶେଷ ସୂଚନା
• କୋଭିଡ-19 ଚିକିତ୍ସାକାଳରେ ବିଭିନ୍ନ ମାନକ ପରିଚାଳନା
କରୋନାରୁ ଆରୋଗ୍ୟ ପାଇଁ କୌଣସି ନିର୍ଦ୍ଦିଷ୍ଟ ଔଷଧ ନଥିବା ଦୃଷ୍ଟିରୁ ଲକ୍ଷଣଯୁକ୍ତ ଚିକିତ୍ସାକୁ ଏହାର ମୁଖ୍ୟ ଅବଲମ୍ବନ ଭାବେ ବିବେଚନା କରାଯାଉଛି । ଲକ୍ଷଣ ଅନୁସାରେ କୋଭିଡ-19କୁ ସ୍ୱଳ୍ପ, ସାମାନ୍ୟ ଅଧିକ ଏବଂ ଖୁବ ଅଧିକ ଏହିପରି ତିନୋଟି ଶ୍ରେଣୀରେ ବିଭକ୍ତ କରାଯାଇଛି । ଗତ 10 ତାରିଖରେ କୋଭିଡ ଚିକିତ୍ସା ସଂକ୍ରାନ୍ତରେ ହୋଇଥିବା ଏକ ଭିଡିଓ କନଫରେନ୍ସରେ ରାଜ୍ୟଗୁଡ଼ିକୁ ନୂଆଦିଲ୍ଲୀର ଆଇସିଏମଆର ଏବଂ ଏମ୍ସ ପକ୍ଷରୁ ଆବଶ୍ୟକ ଉପଚାର ମାର୍ଗଦର୍ଶିକା ଅବଲମ୍ବନ କରିବାକୁ ପରାମର୍ଶ ଦିଆଯାଇଥିଲା। ଏଥିରେ କୁହାଯାଇଥିଲା ଯେ ନିର୍ଦ୍ଦିଷ୍ଟ ଉପଚାର ନଥିବା ଯୋଗୁଁ ସ୍ୱଳ୍ପ, ସାମାନ୍ୟ ଅଧିକ ଏବଂ ଅତ୍ୟାଧିକ ଲକ୍ଷଣଯୁକ୍ତ ମାମଲାଗୁଡିକର ଉପଚାର କେନ୍ଦ୍ର ସ୍ୱାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରଣାଳୟ ପକ୍ଷରୁ ଜାରି ଚିକିତ୍ସା ନିୟମାବଳୀ ଅନୁଯାୟୀ କରାଯିବା ଆବଶ୍ୟକ ।
ସାମାନ୍ୟ ଅଧିକ ଓ ଅତ୍ୟାଧିକ ଲକ୍ଷଣ ମାମଲାରେ ଯଥେଷ୍ଟ ଅମ୍ଳଜାନ ସହାୟତା, ସମୟୋଚିତ ଓ ଉପଯୁକ୍ତ ଔଷଧର ପ୍ରୟୋଗର ଆବଶ୍ୟକ । ତେବେ ସାମାନ୍ୟ ଲକ୍ଷଣ ଯାହାକି ଶତକଡା 80 ଭାଗ କ୍ଷେତ୍ରରେ ଦେଖାଯାଏ ସେଥିପାଇଁ ହାଇଡ୍ରୋକ୍ସି କ୍ଳୋରୋକୁଇନ ବଟିକା ସେବନ ପାଇଁ ସୁପାରିସ କରାଯାଇଛି । ଏହି ନିୟମାବଳୀ ପାଳନ ଦ୍ଵାରା ସୁଫଳ ମିଳିଛି ।
କୋଭିଡ-19 ଚିକିତ୍ସା ପାଇଁ ବ୍ୟବହୃତ ହେଉଥିବା କେତେକ ଔଷଧ ମୁଖ୍ୟ ଚିକିତ୍ସା ପଦ୍ଧତିରେ ଅନ୍ତର୍ଗତ ହୋଇନଥିଲେ ମଧ୍ୟ ଏହା ଇନଭେଷ୍ଟିଗେସନାଲ ଥେରାପି ଭାବେ ବ୍ୟବହାର କରାଯାଉଛି । କେତେକ ଔଷଧ ଏପର୍ଯ୍ୟନ୍ତ ଭାରତୀୟ ଔଷଧ ମହା ନିୟନ୍ତ୍ରକ ଙ୍କ ଦ୍ଵାରା ଅନୁମତି ପ୍ରାପ୍ତ ନହୋଇଥିଲେ ମଧ୍ୟ ଆପାତ୍ତକାଳୀନ ସ୍ଥିତିରେ ମଧ୍ୟ ବ୍ୟବହାର କରାଯାଉଛି । କେତେକ ରାଜ୍ୟ ମେଡିକାଲ କଲେଜ ଓ ହସ୍ପିଟାଲଗୁଡିକୁ ଆଇସିଏମଆର ଓ ଏମ୍ସ ପକ୍ଷରୁ ମନଇଚ୍ଛା ଔଷଧର ବ୍ୟବହାର ନକରିବାକୁ ପରାମର୍ଶ ମଧ୍ୟ ଦିଆଯାଇଛି । ଏହା ରୋଗୀକୁ ଅଧିକ କ୍ଷତି ପହଞ୍ଚାଇବାର ଆଶଙ୍କା ଥିବା କୁହାଯାଇଛି ।
ରାଜ୍ୟଗୁଡିକ ଠାରୁ ମିଳିଥିବା ସୂଚନା ଅନୁଯାୟୀ, ସାମାନ୍ୟରୁ ଗୁରୁତର ମାମଲାଗୁଡିକରେ ରେମଡିସିଭିର ଦ୍ବାରା ଆରୋଗ୍ୟ ଲାଭ ଅବଧି ବିଲମ୍ବିତ ହେବାର ଲକ୍ଷ୍ୟ କରାଯାଇଛି । ଏହା ମୃତ୍ୟୁ ସଂଖ୍ୟା ରୋକିବାରେ ବିଶେଷ ସହାୟକ ମଧ୍ୟ ହୋଇନାହିଁ । ଯକୃତ ଓ ବୃକକ ଉପରେ ପ୍ରତିକୂଳ ପ୍ରଭାବ ପକାଉଥିବା ଦୃଷ୍ଟିରୁ ଗୁରୁତର ରୋଗୀଙ୍କ କ୍ଷେତ୍ରରେ ଏହାର ବ୍ୟବହାର ଅତ୍ୟନ୍ତ ସତର୍କତାର ସହିତ କରାଯିବା ଆବଶ୍ୟକ ବୋଲି କୁହାଯାଇଛି । ସେହିପରି ଟୋସିଲିଜୁମାବ ଔଷଧ ପ୍ରୟୋଗରେ ମଧ୍ୟ ମୃତ୍ୟୁ ହାର ହ୍ରାସ କ୍ଷେତ୍ରରେ କୌଣସି ପ୍ରଭାବ ପଡ଼ୁନାହିଁ। ଅତ୍ୟଧିକ ଖରାପ ଲକ୍ଷଣ ଥିବା ରୋଗୀମାନଙ୍କ କ୍ଷେତ୍ରରେ ସହମତି ନେଇ ଏ ଔଷଧର ଆବଶ୍ୟକସ୍ଥଳେ ବ୍ୟବହାର କଲେ ମଧ୍ୟ ଏହାର ବହୁଳ ପ୍ରୟୋଗକୁ ନିରୂତ୍ସାହିତ କରାଯିବା ଆବଶ୍ୟକ ।
ସ୍ୱାସ୍ଥ୍ୟ ସେବା ପାଇଁ ଆବଶ୍ୟକ ଭିତ୍ତିଭୂମି ଉପଲବ୍ଧ ଥିବା ସ୍ଥାନରେ ଇନଭେଷ୍ଟିଗେସନାଲ ଥେରାପି ପ୍ରୟୋଗ କରାଯିବା ଆବଶ୍ୟକ କାରଣ କୌଣସି ଚିକିତ୍ସାରେ ବ୍ୟତିକ୍ରମ ଦେଖାଗଲେ ଏହାକୁ ଠିକ ଭାବେ ପରିଚାଳନା କରାଯାଇପାରିବ । ଆଇସିଏମଆର ପକ୍ଷରୁ ଅମ୍ଳଜାନ ଥେରାପିକୁ ଅଧିକ ଗୁରୁତ୍ଵାରୋପ କରାଯାଇଛି । ଏହାଛଡା ଗୁଣାତ୍ମକ ଚିକିତ୍ସା ରୋଗୀମାନଙ୍କର ମାନସିକ ପରାମର୍ଶ ପାଇଁ ଏଥିରେ କୁହାଯାଇଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସର୍ଦ୍ଦାର ପଟେଲଙ୍କୁ ତାଙ୍କ ପୁଣ୍ୟ ତିଥିରେ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସର୍ଦ୍ଦାର ପଟେଲଙ୍କୁ ତାଙ୍କ ପୁଣ୍ୟ ତିଥିରେ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି ଏବଂ ଭାରତ ପ୍ରତି ତାଙ୍କର ମହାନ ଅବଦାନକୁ ମନେ ପକାଇଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ମୁଁ ସର୍ଦ୍ଦାର ପଟେଲଙ୍କୁ ତାଙ୍କ ପୁଣ୍ୟ ତିଥିରେ ଶ୍ରଦ୍ଧାଞ୍ଜଳି ଅର୍ପଣ କରୁଛି ଏବଂ ଭାରତ ପ୍ରତି ବିଶେଷ କରି ଆମ ଦେଶକୁ ଏକଜୁଟ କରିବାରେ ଏବଂ ସାମଗ୍ରିକ ବିକାଶରେ ପ୍ରେରଣା ଯୋଗାଇବାରେ ତାଙ୍କର ମହାନ ଅବଦାନକୁ ମନେ ପକାଉଛି ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଉଗାଣ୍ଡା ସହ ବନ୍ଧୁତା ବୃଦ୍ଧିକୁ ପ୍ରଧାନମନ୍ତ୍ରୀଙ୍କ ପ୍ରଶଂସା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଉଗାଣ୍ଡା ସହ ବନ୍ଧୁତା ସମ୍ପର୍କ ବୃଦ୍ଧିକୁ ପ୍ରଶଂସା କରିଛନ୍ତି ।
ଉଗାଣ୍ଡାରେ ଇଣ୍ଡିଆ ଏକ୍ସିମ ବ୍ୟାଙ୍କ ଅନୁଦାନରେ ସୌର ଶକ୍ତି ପରିଚାଳିତ ପାନୀୟ ଜଳ ଯୋଗାଣ ବ୍ୟବସ୍ଥା ସମ୍ପର୍କରେ କେନ୍ଦ୍ର ବୈଦେଶିକ ବ୍ୟାପାର ମନ୍ତ୍ରୀ ଡଃ ଏସ ଜୟଶଙ୍କରଙ୍କ ଏକ ଟ୍ୱିଟ ଶେୟାର କରି ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ଉଗାଣ୍ଡା ସହ ବନ୍ଧୁତା ବୃଦ୍ଧି ସହ ଏହି ପ୍ରକଳ୍ପ ନିରନ୍ତର ବିକାଶକୁ ଆଗେଇ ନେବ ।”
SR
(
ପ୍ରତିରକ୍ଷା ମନ୍ତ୍ରଣାଳୟ
ମିଶନ ସାଗର : ଆଇଏନଏସ କେସରୀ ମାଳଦୀପକୁ ଖାଦ୍ୟ ସାମଗ୍ରୀ ଯୋଗାଇଲା
ଭାରତୀୟ ନୌସେନାର ଜାହାଜ, କେସରୀ 12 ମଇ 2020ରେ ‘ମିସନ ସାଗର’ ଅଭିଯାନର ଏକ ଅଂଶ ସ୍ୱରୂପ ମାଳଦୀପର ମାଲେ ବନ୍ଦରରେ ପହଂଚିଲା । ଭାରତ ସରକାର ନିଜର ମିତ୍ର ରାଷ୍ଟ୍ରକୁ ସହାୟତା ପ୍ରଦାନ କରୁଛନ୍ତି ଏବଂ ଏହି ସନ୍ଦର୍ଭରେ ଆଇଏନଏସ କେସରୀ ମାଳଦୀପର ଜନତାଙ୍କ ପାଇଁ 580 ଟନ୍ ଖାଦ୍ୟ ସାମଗ୍ରୀ ନେଇକରି ଯାଇଛି । ଏହି ଅଂଚଳରେ କୋଭିଡ-19 ମହାମାରୀ ଏବଂ ସାମାଜିକ ଦୂରତାର ମାନଦଣ୍ଡକୁ ଧ୍ୟାନରେ ରଖି 12 ମଇ 2020ରେ ଖାଦ୍ୟ ସାମଗ୍ରୀ ଯୋଗାଇ ଦେବା କାର୍ଯ୍ୟ ଅନ୍ ଲାଇନ୍ ମାଧ୍ୟମରେ କରାଯାଇଛି । ଏହି ସମାରୋହରେ ମାଳଦୀପର ବିଦେଶ ମନ୍ତ୍ରୀ, ଶ୍ରୀ ଅବଦୁଲ୍ଲା ଶାହିଦ ଏବଂ ମାଳଦୀପର ପ୍ରତିରକ୍ଷା ମନ୍ତ୍ରୀ ସୁଶ୍ରୀ ମାରିୟା ଅହମଦ ଦିଦି ମଧ୍ୟ ଉପସ୍ଥିତ ଥିଲେ । ଭାରତର ପ୍ରତନିଧୀତ୍ୱ ମାଳଦୀପରେ ଭାରତର ଉଚ୍ଚାୟୁକ୍ତ, ସୁଂଜୟ ସୁଧୀର କରିଥିଲେ । ମାଳଦୀପର ବିଦେଶ ମନ୍ତ୍ରୀ, ଶ୍ରୀ ଅବଦୁଲ୍ଲା ଶାହିଦ ଭାରତ ଦ୍ୱାରା ପ୍ରଦାନ କରାଯାଇଥିବା ସହାୟତାର ପ୍ରଶଂସା କରିଥିଲେ ।
ଜାହାଜର ମୁତୟନ, ପ୍ରଧାନମନ୍ତ୍ରୀଙ୍କ ‘ଏହି ଅଂଚଳର ସମସ୍ତଙ୍କର ସୁରକ୍ଷା ଏବଂ ବିକାଶ’ ଅର୍ଥାତ ‘ସାଗର’ ଏବଂ ‘ସର୍ବ ପ୍ରଥମେ ପଡୋଶୀ’ ନୀତିର ଦୃଷ୍ଟିକୋଣ ଅନୁରୂପ କରାଯାଇଛି, ଯେଉଁଥିରେ ମାଳଦୀପ ପ୍ରମୁଖ ରୂପରେ ଆସୁଛି । ଏହି ଅଭିଯାନକୁ ପ୍ରତିରକ୍ଷା ଏବଂ ବିଦେଶ ମନ୍ତ୍ରଣାଳୟ ଓ ଭାରତ ସରକାରଙ୍କର ଅନ୍ୟ ସଂସ୍ଥାଗୁଡିକ ମଧ୍ୟରେ ଘନିଷ୍ଠ ସମନ୍ୱୟ ମାଧ୍ୟମରେ ଆଗକୁ ଅଗ୍ରସର କରାଯାଉଛି ।
ମିଶନ ସାଗର, ସଂଚାଳନ ସମୁଦ୍ର ସେତୁର ପ୍ରାୟ ପଛେ ପଛେ ଚାଲୁଛି, ଯାହାର ଉଦ୍ଦେଶ୍ୟ ହେଉଛି, ମାଳଦୀପ ସମେତ ବିଦେଶରେ ଥିବା ଭାରତୀୟ ନାଗରିକଙ୍କୁ ସ୍ୱଦେଶ ଫେରାଇ ଆଣିବା । 08 ଏବଂ 10 ମଇ, 2020ରେ ଆଇଏନଏସ ଜଲାଶ୍ୱ ଏବଂ ଆଇଏନଏସ ମଗର ଦ୍ୱାରା ମୋଟ 900 ଭାରତୀୟ ନଗରିକଙ୍କୁ ସ୍ୱଦେଶ ଫେରାଇ ଅଣାଯାଇଛି ।
ଭାରତ ଏବଂ ମାଳଦୀପ ହେଉଛନ୍ତି ବହୁତ ନିକଟତର ସମୁଦ୍ର ପଡୋଶୀ, ଯେଉଁମାନଙ୍କ ମଧ୍ୟରେ ବହୁତ ସୁଦୃଢ ଏବଂ ଅତ୍ୟନ୍ତ ସୌହାର୍ଦପୂର୍ଣ୍ଣ ପ୍ରତିରକ୍ଷା ଏବଂ ରାଜନୈତିକ ସଂପର୍କ ରହିଛି ।
ପ୍ରତିରକ୍ଷା ମନ୍ତ୍ରଣାଳୟ
ପୂର୍ବ ଲଦାଖ ସ୍ଥିତି ସମ୍ପର୍କରେ ସଦ୍ୟ ସୂଚନା
ପୂର୍ବ ଲଦାଖରେ ଜାରି ରହିଥିବା ବିବାଦକୁ ନେଇ ଭାରତ ଓ ଚୀନ ମଧ୍ୟରେ ଏକାଧିକ ସେନା ଓ କୂଟନୈତିକ ସ୍ତରରେ ଆଲୋଚନା ହୋଇଥିଲା । ସ୍ଥିତି ସ୍ୱାଭାବିକ କରିବା ଲାଗି ସହମତି ପ୍ରକାଶ ପାଇଥିଲା । କିନ୍ତୁ ଚୀନର ପିଏଲଏ ସେନା ସ୍ଥିତି ବିଗାଡ଼ିବା ପାଇଁ ଅହରହ ପ୍ରୟାସ ଚଳାଇଛି । ସେମାନେ ସମସ୍ତ ପୂର୍ବ ସହମତିକୁ ଉଲ୍ଲଂଘନ କରି ଅଗଷ୍ଟ 29-30 ରାତ୍ରିରେ ସୀମା ଅଞ୍ଚଳରେ ଉତ୍ତେଜକ ସାମରିକ କାର୍ଯ୍ୟକଳାପ ଜାରି ରଖିଥିଲେ । କିନ୍ତୁ ଭାରତୀୟ ସେନା ପ୍ୟାଙ୍ଗଙ୍ଗ ସୋ ହ୍ରଦର ଦକ୍ଷିଣ ତଟରେ ପିଏଲଏର ଏଭଳି କାର୍ଯ୍ୟକଳାପକୁ ନିଷ୍କ୍ରିୟ କରିଦେଇଛି । ଚୀନ ସେନା ଯେଉଁ ଉଦ୍ଦେଶ୍ୟ ରଖି ଏଭଳି ଏକତରଫା କାର୍ଯ୍ୟକଳାପ ଚଳାଇଥିଲା, ଭାରତୀୟ ସେନା ତାହାକୁ ପଣ୍ଡ କରିଦେଇଛି । ଆଲୋଚନା ମାଧ୍ୟମରେ ଉକ୍ତ ଅଞ୍ଚଳରେ ଶାନ୍ତି ବଜାୟ ରଖିବା ଲାଗି ଭାରତୀୟ ସେନା ପ୍ରତିଶ୍ରୁତିବଦ୍ଧ । ତତସହିତ ଆଞ୍ଚଳିକ ଅଖଣ୍ଡତାର ସୁରକ୍ଷା ପାଇଁ ମଧ୍ୟ ଭାରତ ସମ ପରିମାଣରେ ସଂକଳ୍ପବଦ୍ଧ । ତେବେ ଏଭଳି ସମସ୍ୟାର ପ୍ରତିକାର ପାଇଁ ଚୁସୁଲଠାରେ ଏକ ବ୍ରିଗେଡ କମାଣ୍ଡର ସ୍ତରୀୟ ଫ୍ଲାଗ ମିଟିଙ୍ଗ ଜାରି ରହିଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଦୁଗ୍ଧ କ୍ଷେତ୍ରରେ କରାଯାଇଥିବା ପ୍ରଗତିକୁ ପ୍ରଶଂସା କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଦୁଗ୍ଧ କ୍ଷେତ୍ରରେ ହୋଇଥିବା ପ୍ରଗତିକୁ ପ୍ରଶଂସା କରିଛନ୍ତି ଯେଉଁଠାରେ ୬୩ ବର୍ଷ ମଧ୍ୟରେ ୧୨୧ ମେଟ୍ରିକ ଟନ୍ ଦୁଗ୍ଧ ଉତ୍ପାଦନ ତୁଳନାରେ ମାତ୍ର ୮ ବର୍ଷରେ ୮୩ ମେଟ୍ରିକ ଟନ୍ ବୃଦ୍ଧି ପାଇଛି ।
କେନ୍ଦ୍ର ମନ୍ତ୍ରୀ ଶ୍ରୀ ପରଶୋତ୍ତମ ରୁପାଲାଙ୍କ ଏକ ଟୁଇଟର ଉତ୍ତରରେ ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି:
“ଏହା ବିଶେଷ ଆନନ୍ଦଦାୟକ ଅଟେ । ଆମର ନାରୀ ଶକ୍ତିକୁ ଆହୁରି ମଜବୁତ କରିବା ପାଇଁ ଦୁଗ୍ଧ କ୍ଷେତ୍ର ମଧ୍ୟ ଏକ ଭଲ ଉପାୟ । ଆଗାମୀ ଦିନରେ ଦୁଗ୍ଧ କ୍ଷେତ୍ର ଆହୁରି ବୃଦ୍ଧି ହେଉ ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପରାକ୍ରମ ଦିବସ ଅବସରରେ, ପ୍ରଧାନମନ୍ତ୍ରୀ ସଂସଦରେ ନେତାଜୀ ସୁଭାଷ ଚନ୍ଦ୍ର ବୋଷଙ୍କୁ ସମ୍ମାନିତ କରିବା ପାଇଁ ଉଦ୍ଦିଷ୍ଟ ସମାରୋହରେ ଅଂଶଗ୍ରହଣ ଲାଗି ‘ନିଜ ନେତାଙ୍କୁ ଜାଣନ୍ତୁ କାର୍ଯ୍ୟକ୍ରମ’ ଦ୍ୱାରା ମନୋନୀତ ଯୁବପିଢ଼ିଙ୍କ ସହ ୭, ଲୋକ କଲ୍ୟାଣ ମାର୍ଗରେ ମତବିନିମୟ କଲେ
ପ୍ରଧାନମନ୍ତ୍ରୀ ଯୁବପିଢ଼ିଙ୍କ ସହ ସ୍ପଷ୍ଟ ଏବଂ ଖୋଲାଖୋଲି ଆଲୋଚନା କଲେ
ପ୍ରଧାନମନ୍ତ୍ରୀ ନେତାଜୀ ସୁଭାଷ ଚନ୍ଦ୍ର ବୋଷଙ୍କ ଜୀବନର ବିଭିନ୍ନ ଦିଗ ଏବଂ ତାଙ୍କଠାରୁ ଆମେ କ’ଣ ଶିକ୍ଷା କରିପାରିବା, ତାହା ଉପରେ ଚର୍ଚ୍ଚା କଲେ
ଐତିହାସିକ ବ୍ୟକ୍ତିତ୍ୱମାନେ କେଉଁଭଳି ଆହ୍ୱାନଗୁଡ଼ିକର ସାମ୍ନା କରୁଥିଲେ ଏବଂ ସେହି ଆହ୍ୱାନଗୁଡ଼ିକରୁ କିଭଳି ମୁକୁଳି ପାରୁଥିଲେ, ତାହା ଶିଖିବା ପାଇଁ ସେମାନଙ୍କ ଜୀବନୀଗୁଡ଼ିକୁ ପଢ଼ିବା ଲାଗି ପ୍ରଧାନମନ୍ତ୍ରୀ ଯୁବପିଢ଼ିଙ୍କୁ ପରାମର୍ଶ ଦେଲେ
ପ୍ରଧାନମନ୍ତ୍ରୀଙ୍କ ସହ ସାକ୍ଷାତ ଏବଂ ସଂସଦର ସେଣ୍ଟ୍ରାଲ ହଲରେ ବସିବାର ଅନନ୍ୟ ସୁଯୋଗ ମିଳିଥିବାରୁ ଯୁବପିଢ଼ି ସେ ବାବଦରେ ନିଜ ଉତ୍ସହ ବିନିମୟ କଲେ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ସଂସଦର ସେଣ୍ଟ୍ରାଲ ହଲରେ ନେତାଜୀ ସୁଭାଷ ଚନ୍ଦ୍ର ବୋଷଙ୍କ ସମ୍ମାନ ସମାରୋହରେ ଭାଗନେବା ପାଇଁ ‘ନିଜ ନେତାଙ୍କୁ ଜାଣନ୍ତୁ’ କାର୍ଯ୍ୟକ୍ରମ ଦ୍ୱାରା ମନୋନୀତ ହୋଇଥିବା ଯୁବ ବର୍ଗର ଲୋକଙ୍କ ସହ କଥାବାର୍ତ୍ତା ହୋଇଥିଲେ । ଏହି ଆଲୋଚନା ତାଙ୍କ ବାସଭବନ ୭, ଲୋକ କଲ୍ୟାଣ ମାର୍ଗରେ ହୋଇଥିଲା ।
ପ୍ରଧାନମନ୍ତ୍ରୀ ଯୁବପିଢ଼ିଙ୍କ ସହ ସ୍ପଷ୍ଟ ଭାବେ ତଥା ଖୋଲାଖୋଲି ଭାବେ ଆଲୋଚନା କରିଥିଲେ । ସେ ନେତାଜୀ ସୁଭାଷ ଚନ୍ଦ୍ର ବୋଷଙ୍କ ଜୀବନର ବିଭିନ୍ନ ଦିଗ ଏବଂ ସେଥିରୁ କ’ଣ ଶିଖିବାକୁ ମିଳିଥାଏ, ତାହା ଉପରେ ଚର୍ଚ୍ଚା କରିଥିଲେ । ସେ ଏହା ବି ଦର୍ଶାଇଥିଲେ ଯେ ଐତିହାସିକ ବ୍ୟକ୍ତିତ୍ୱମାନଙ୍କୁ ନିଜ ଜୀବନରେ କିଭଳି ଆହ୍ୱାନର ସାମ୍ନା କରିବାକୁ ପଡ଼ିଥିଲା ଏବଂ ସେମାନେ ଏହି ଆହ୍ୱାନଗୁଡ଼ିକରୁ କିଭଳି ମୁକୁଳିଥିଲେ, ତାହା ଜାଣିବା ପାଇଁ ସେମାନଙ୍କ ଜୀବନୀ ପଢ଼ିବା ଉଚିତ ।
ଦେଶର ପ୍ରଧାନମନ୍ତ୍ରୀଙ୍କ ସହ ସାକ୍ଷାତ ଏବଂ ସଂସଦର ସେଣ୍ଟ୍ରାଲ ହଲରେ ବସିବାର ଅନନ୍ୟ ସୁଯୋଗ ମିଳିବାରେ ଯୁବକଯୁବତୀମାନେ ନିଜ ଉତ୍ସାହ ବାବଦରେ ମତ ବିନିମୟ କରିଥିଲେ । ସେମାନେ କହିଲେ କି ଏହି କାର୍ଯ୍ୟକ୍ରମରେ ଦେଶର କୋଣ ଅନୁକୋଣରୁ ଏତେ ଲୋକଙ୍କ ଗହଣରେ ଆସିବା ଏବଂ ସେମାନଙ୍କୁ ଏହା ବି ଜାଣିବାକୁ ସୁଯୋଗ ମିଳିଲା ଯେ ବିବିଧତାରେ ଏକତା କେମିତି ହୋଇଥାଏ ।
ବିଗତ ଦିନରେ ଏକ ସ୍ୱାଗତଯୋଗ୍ୟ ପରିବର୍ତ୍ତନ ଭାବେ, ଯେଉଁଥିରେ କେବଳ ଗଣ୍ୟମାନ୍ୟ ବ୍ୟକ୍ତିମାନଙ୍କୁ ସଂସଦର ରାଷ୍ଟ୍ରୀୟ ପ୍ରତୀକକୁ ପୁଷ୍ପାଞ୍ଜଳି ଅର୍ପଣ ପାଇଁ ଆମନ୍ତ୍ରିତ କରାଯାଉଥିଲା, ଏହି ୮୦ ଯୁବକଯୁବତୀଙ୍କୁ ନେତାଜୀ ସୁଭାଷ ଚନ୍ଦ୍ର ବୋଷଙ୍କ ସମ୍ମାନ କାର୍ଯ୍ୟକ୍ରମରେ ସଂସଦରେ ପୁଷ୍ପାଞ୍ଜଳି ସମାରୋହରେ ଭାଗନେବା ଲାଗି ସମଗ୍ର ଦେଶରୁ ମନୋନୀତ କରାଯାଇଛି । ସେମାନଙ୍କ ମନୋନୟନ ‘ନିଜ ନେତାଙ୍କୁ ଜାଣନ୍ତୁ’ କାର୍ଯ୍ୟକ୍ରମ ଅନୁସାରେ କରାଯାଇଥିଲା, ଯଦ୍ଦ୍ୱାରା ସଂସଦରେ ହେଉଥିବା ପୁଷ୍ପାଞ୍ଜଳି କାର୍ଯ୍ୟକ୍ରମଗୁଡ଼ିକର ଉପଯୋଗ କରି ଭାରତର ଯୁବପିଢ଼ିଙ୍କ ମଧ୍ୟରେ ରାଷ୍ଟ୍ରୀୟ ବ୍ୟକ୍ତିତ୍ୱଙ୍କ ଜୀବନ ଏବଂ ଅବଦାନ ବାବଦରେ ଦେଶରେ ଅଧିକ ଜ୍ଞାନ ତଥା ସଚେତନତା ପ୍ରସାର ନିମନ୍ତେ ଏକ ପ୍ରଭାବୀ ମାଧ୍ୟମ ଭାବେ ଶୁଭାରମ୍ଭ କରାଯାଇଛି । ଦୀକ୍ଷା ପୋର୍ଟାଲ ଏବଂ ମାଇଁଗଭରେ କ୍ୱିଜକୁ ସାମିଲ କରି ଏକ ବିସ୍ତୃତ, ଉଦେ୍ଦଶ୍ୟପୂର୍ଣ୍ଣ ଏବଂ ଯୋଗ୍ୟତା ଆଧାରିତ ପ୍ରକ୍ରିୟା, ଜିଲ୍ଲା ଏବଂ ରାଜ୍ୟ ସ୍ତରରେ ବକ୍ତୃତା/ଭାଷଣ ପ୍ରତିଯୋଗିତା; ଏବଂ ନେତାଜୀଙ୍କ ଜୀବନ ଓ ଅବଦାନ ଉପରେ ପ୍ରତିଯୋଗିତା ମାଧ୍ୟମରେ ବିଶ୍ୱବିଦ୍ୟାଳୟରୁ ଚୟନ ଜରିଆରେ ସେମାନଙ୍କୁ ମନୋନୟନ କରାଯାଇଛି । ସେମାନଙ୍କ ମଧ୍ୟରୁ ୩୧ ଜଣଙ୍କୁ ସଂସଦର ସେଣ୍ଟ୍ରାଲ ହଲରେ ଆୟୋଜିତ ପୁଷ୍ପାଞ୍ଜଳି ସମାରୋହରେ ନେତାଜୀଙ୍କ ଅବଦାନ ସଂକ୍ରାନ୍ତରେ କହିବାକୁ ସୁଯୋଗ ମଧ୍ୟ ମିଳିଥିଲା । ସେମାନେ ୫ଟି ଭାଷା: ହିନ୍ଦୀ, ଇଂରାଜୀ, ସଂସ୍କୃତ, ମରାଠୀ ଏବଂ ବଙ୍ଗଳାରେ କହିଥିଲେ ।
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀଙ୍କୁ ଭେଟିଲେ ନାଗାଲାଣ୍ଡ ମୁଖ୍ୟମନ୍ତ୍ରୀ
ନାଗାଲାଣ୍ଡ ମୁଖ୍ୟମନ୍ତ୍ରୀ ଶ୍ରୀ ନୈଫ୍ୟୁ ରିଓ ଆଜି ନୂଆଦିଲ୍ଲୀ ଠାରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କୁ ଭେଟିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ପକ୍ଷରୁ ଟ୍ୱିଟ କରାଯାଇଛି;
“ନାଗାଲାଣ୍ଡ ମୁଖ୍ୟମନ୍ତ୍ରୀ ଶ୍ରୀ @Neiphiu_Rio ପ୍ରଧାନମନ୍ତ୍ରୀ @narendramodiଙ୍କୁ ଭେଟିଛନ୍ତି ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
କୋଭିଡ-19 ସମୀକ୍ଷା ବୈଠକରେ ଅଧ୍ୟକ୍ଷତା କଲେ ପ୍ରଧାନମନ୍ତ୍ରୀ
କୋଭିଡ-19ର ମୁକାବିଲା ଲାଗି ନିଆଯାଇଥିବା ବିଭିନ୍ନ ପଦକ୍ଷେପର ସମୀକ୍ଷା ପାଇଁ ଅନୁଷ୍ଠିତ ଏକ ଉଚ୍ଚସ୍ତରୀୟ ବୈଠକରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅଧ୍ୟକ୍ଷତା କରିଛନ୍ତି ।
ଏହି ବୈଠକରେ କୋଭିଡ-19ର ମୁକାବିଲା ଦିଗରେ ଭାରତର ପ୍ରସ୍ତୁତିକୁ ଆହୁରି ସୁଦୃଢ଼ କରିବା ଏବଂ ଏହାର ପରୀକ୍ଷା ବ୍ୟବସ୍ଥା ନେଇ ଆଲୋଚନା ହୋଇଥିଲା ।
କୋଭିଡ-19ର ମୁକାବିଲା ଲାଗି ବ୍ୟକ୍ତି, ଗୋଷ୍ଠୀ ଏବଂ ବିଭିନ୍ନ ସଂସ୍ଥାର ସକ୍ରିୟ ଅଂଶଗ୍ରହଣ ଉପରେ ପ୍ରଧାନମନ୍ତ୍ରୀ ଗୁରୁତ୍ୱାରୋପ କରିଥିଲେ । ସେ ଅଧିକାରୀ ଏବଂ ବୈଷୟିକ ପରାମର୍ଶଦାତାମାନଙ୍କୁ ଏହି ଭୂତାଣୁକୁ ରୋକିବା ପାଇଁ ବିଭିନ୍ନ ଅଭିନବ ପଦକ୍ଷେପ ଲାଗି ଆହ୍ୱାନ ଦେଇଥିଲେ ।
ଏହି ଭୂତାଣୁ ମୁକାବିଲା ଦିଗରେ ଅଗ୍ରଣୀ ଭୂମିକା ତୁଲାଇଥିବା ମେଡିକାଲ ଟିମ, ପାରା ମେଡିକାଲ ଷ୍ଟାଫ, ପାରାମିଲିଟାରୀ ଫୋର୍ସ ଏବଂ ରାଜ୍ୟ ସରକାରମାନଙ୍କୁ ପ୍ରଧାନମନ୍ତ୍ରୀ ଧନ୍ୟବାଦ ଜଣାଇଥିଲେ ।
19 ମାର୍ଚ୍ଚ 2020 ସନ୍ଧ୍ୟା 8ଟାରେ ପ୍ରଧାନମନ୍ତ୍ରୀ ରାଷ୍ଟ୍ରକୁ ସମ୍ବୋଧିତ କରିବେ । ପ୍ରଧାନମନ୍ତ୍ରୀ ନିଜ ସମ୍ବୋଧନରେ କୋଭିଡ-19 ସମ୍ପର୍କିତ ବିଭିନ୍ନ ପ୍ରସଙ୍ଗ ଏବଂ ଏହାର ମୁକାବିଲା ପାଇଁ ବିଭିନ୍ନ ପଦକ୍ଷେପ ବିଷୟରେ ଆଲୋଚନା କରିବେ ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କୋଭିଡ-19 ସମ୍ପର୍କିତ ସଦ୍ୟତମ ସୂଚନା
ଦେଶବ୍ୟାପୀ ଚାଲିଥିବା ଟିକାକରଣ ଅଭିଯାନରେ ବର୍ତ୍ତମାନ ସୁଦ୍ଧା ମୋଟ 35.28 କୋଟି ଡୋଜ ଟିକା ବିନିଯୋଗ ହୋଇସାରିଲାଣି ।
ଗତ 24 ଘଣ୍ଟା ମଧ୍ୟରେ ଭାରତର ନୂତନ କରୋନା ମାମଲା ସଂଖ୍ୟା 39,796 ରହିଛି ।
ଭାରତର ସକ୍ରିୟ କରୋନା ମାମଲା ସଂଖ୍ୟା 4,82,071କୁ ହ୍ରାସ ପାଇଛି ।
ସକ୍ରିୟ ମାମଲା ମୋଟ ମାମଲାର 1.58 ପ୍ରତିଶତରେ ରହିଛି ।
ବର୍ତ୍ତମାନ ସୁଦ୍ଧା ସାରା ଦେଶରେ ମୋଟ 2,97,00,430 ଜଣ କରୋନା ରୋଗୀ ସୁସ୍ଥ ହୋଇଛନ୍ତି ।
ଗତ 24 ଘଣ୍ଟା ମଧ୍ୟରେ 42,352 ଜଣ କରୋନା ରୋଗୀ ସୁସ୍ଥ ହୋଇଛନ୍ତି ।
କ୍ରମାଗତ 53 ଦିନ ମଧ୍ୟରେ ଦୈନିକ ନୂତନ କରୋନା ସଂକ୍ରମିତଙ୍କ ସଂଖ୍ୟା ଠାରୁ ଦୈନିକ ସୁସ୍ଥ ରୋଗୀଙ୍କ ସଂଖ୍ୟା ଅଧିକ ହେବାରେ ଲାଗିଛି ।
ସୁସ୍ଥତା ହାର 97.11 ପ୍ରତିଶତକୁ ବୃଦ୍ଧି ପାଇଛି ।
ସାପ୍ତାହିକ ପଜିଟିଭିଟି ହାର 5 ପ୍ରତିଶତ ତଳେ ରହିଛି, ବର୍ତ୍ତମାନ ଏହା 2.40 ପ୍ରତିଶତରେ ରହିଛି ।
ଦୈନିକ ପଜିଟିଭିଟି ହାର 2.61 ପ୍ରତିଶତରେ ରହିଛି, ଯାହା କ୍ରମାଗତ ଭାବେ 28 ଦିନ ମଧ୍ୟରେ 5 ପ୍ରତିଶତରୁ କମ୍ ରହିଛି ।
ପରୀକ୍ଷଣ କ୍ଷମତା ବହୁ ପରିମାଣରେ ବୃଦ୍ଧି ପାଇଛି – ବର୍ତ୍ତମାନ ସୁଦ୍ଧା ସମୁଦାୟ 41.97 କୋଟି ପରୀକ୍ଷା କରାଯାଇଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପରୀକ୍ଷା ଏବଂ ଜୀବନ ସହ ଜଡିତ ଅନେକ ପ୍ରସଙ୍ଗ ପାଇଁ ପରୀକ୍ଷା ପେ ଚର୍ଚ୍ଚା ଏକ ବଳିଷ୍ଠ ଫୋରମ୍: ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସୂଚନା ଦେଇଛନ୍ତି ଯେ ପରୀକ୍ଷା ପେ ଚର୍ଚ୍ଚା ସଂକ୍ରାନ୍ତରେ ହୋଇଥିବା ଅଭିନବ ଆଲୋଚନା NaMo Appରୁ ମିଳିପାରିବ ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ମୁଁ ଆମର ସକ୍ରିୟ ପରୀକ୍ଷା ଯୋଦ୍ଧାମାନଙ୍କ ସହିତ ଆଲୋଚନାକୁ ଉପଭୋଗ କରେ
ପରୀକ୍ଷା ଏବଂ ଜୀବନ ସହ ଜଡିତ ଅନେକ ପ୍ରସଙ୍ଗ ପାଇଁ ପରୀକ୍ଷା ପେ ଚର୍ଚ୍ଚା ଏକ ବଳିଷ୍ଠ ଫୋରମ୍
NaMo App ଜରିଆରେ ଏହି ଅଭିନବ ଆଲୋଚନାର ସମସ୍ତ ସୂଚନା ମିଳିପାରିବ ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବଦୋଦରା ଦୁର୍ଘଟଣାରେ ଜୀବନହାନି ନେଇ ପ୍ରଧାନମନ୍ତ୍ରୀଙ୍କ ଶୋକ
ବଦୋଦରାଠାରେ ଏକ ଦୁର୍ଘଟଣାରେ ଜନଜୀବନ ହାନି ହୋଇଥିବାରୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗଭୀର ଦୁଃଖ ପ୍ରକାଶ କରିଛନ୍ତି ।
ଏକ ଟ୍ୱିଟରେ ଶ୍ରୀ ମୋଦୀ କହିଛନ୍ତି, ‘ବଦୋଦରା ଦୁର୍ଘଟଣାରେ ଗଭୀର ଦୁଃଖିତ । ପ୍ରିୟଜନଙ୍କୁ ହରାଇଥିବା ପରିବାର ପ୍ରତି ମୋର ସମବେଦନା । ଆହତମାନଙ୍କ ଆଶୁ ଆରୋଗ୍ୟ କାମନା କରୁଛି । ଦୁର୍ଘଟଣାସ୍ଥଳରେ ପ୍ରଶାସନ ଯଥାସମ୍ଭବ ସହାୟତା କରୁଛି’ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
କୋରିଆର ନିର୍ବାଚିତ ରାଷ୍ଟ୍ରପତି ମାନ୍ୟବର ୟୋନ୍ ସୁକ୍-ୟୋଲଙ୍କ ସହ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଫୋନରେ କଥା ହୋଇଛନ୍ତି ।
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି କୋରିଆର ନିର୍ବାଚିତ ରାଷ୍ଟ୍ରପତି ମାନ୍ୟବର ୟୋନ୍ ସୁକ୍-ୟୋଲଙ୍କ ସହ ଫୋନରେ କଥା ହୋଇଥିଲେ।
ନିକଟରେ କୋରିଆରେ ଅନୁଷ୍ଠିତ ରାଷ୍ଟ୍ରପତି ନିର୍ବାଚନରେ ତାଙ୍କର କିଜୟ ପାଇଁ ମାନ୍ୟବର ଶ୍ରୀ ୟୋନଙ୍କୁ ପ୍ରଧାନମନ୍ତ୍ରୀ ଅଭିନନ୍ଦନ ଜଣାଇଛନ୍ତି ।
ବର୍ତ୍ତମାନର ବିଶ୍ୱ ପ୍ରସଙ୍ଗରେ ବିଶେଷ କରି ଭାରତ-କୋରିଆ ସ୍ୱତନ୍ତ୍ର ରଣନୀତି ଭାଗିଦାରୀକୁ ଆହୁରି ବିସ୍ତାର ଏବଂ ଗଭୀର କରିବାର ଗୁରୁତ୍ୱ ଉପରେ ଦୁଇନେତା ସହମତ ହୋଇଥିଲେ। ସେମାନେ ବିଭିନ୍ନ କ୍ଷେତ୍ର ଉପରେ ଆଲୋଚନା କରିଥିଲେ ଯାହା ତ୍ୱରିତ ଦ୍ୱିପାକ୍ଷିକ ସହଯୋଗ ପାଇଁ ସମ୍ଭାବନା ପ୍ରଦାନ କରେ ଏବଂ ଏଥିପାଇଁ ଏକତ୍ର କାର୍ଯ୍ୟ କରିବାକୁ ରାଜି ହହୋଇଛନ୍ତି I
ଆସନ୍ତା ବର୍ଷ ଭାରତ ଏବଂ କୋରିଆ ମଧ୍ୟରେ କୂଟନୈତିକ ସମ୍ପର୍କ ପ୍ରତିଷ୍ଠା ହେବାର ୫୦ ତମ ବାର୍ଷିକୀକୁ ମିଳିତ ଭାବେ ପାଳନ କରିବାକୁ ନେତାମାନେ ଗୁରୁତ୍ୱାରୋପ କରିଛନ୍ତି।
ପ୍ରଧାନମନ୍ତ୍ରୀ ମାନ୍ୟବର ୟୋନ୍ ଶୀଘ୍ର ଭାରତ ଗସ୍ତରେ ଆସିବାକୁ ନିମନ୍ତ୍ରଣ କରିଛନ୍ତି ।
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ନାଗରିକମାନଙ୍କୁ ‘ଧରହର ଭାରତ କି' ଉପରେ ଡିଡି ଡକ୍ୟୁମେଣ୍ଟାରୀ ଦେଖିବା ପାଇଁ ଅନୁରୋଧ କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ନାଗରିକମାନଙ୍କୁ ଅନୁରୋଧ କରିଛନ୍ତି ଯେ ‘ଧରୋହର ଭାରତ କି' ଉପରେ ଦୁଇ ଭାଗ ବିଶିଷ୍ଟ ଦୂରଦର୍ଶନ ଡକ୍ୟୁମେଣ୍ଟାରୀ ଦେଖିବାକୁ ମିଳିବ ଯାହା ୧୪ ଏବଂ ୧୫ ଏପ୍ରିଲ ରାତି ୮ ଟା ସମୟରେ ଡିଡି ନେସନାଲରେ ପ୍ରସାରିତ ହେବ ।
ଦୂରଦର୍ଶନର ଏକ ଟୁଇଟର ଜବାବରେ ପ୍ରଧାନମନ୍ତ୍ରୀ କହିଛନ୍ତି;
“ଆମର ଐତିହ୍ୟ, ଆମର ସ୍ୱାଧୀନତା ସଂଗ୍ରାମୀଙ୍କୁ ଶ୍ରଦ୍ଧାଞ୍ଜଳି ଯେଉଁମାନେ ଆମର ସ୍ୱାଧୀନତାକୁ ସୁରକ୍ଷିତ ରଖିବାପାଇଁ ନିଜର ସର୍ବସ୍ୱ ଦାନ କରିଥିଲେ ଏବଂ ପୋଷକରେ ସେବା କରୁଥିବା ଲୋକଙ୍କ ବୀରତ୍ୱକୁ ଶ୍ରଦ୍ଧାଞ୍ଜଳି ।
ଏହି ଦୁଇ ଭାଗର ଡକ୍ୟୁମେଣ୍ଟାରୀକୁ ୧୪ ଏବଂ ୧୫ ଏପ୍ରିଲରେ ରାତି ୮ଟା ସମୟରେ ରେ ଡିଡି ନେସନାଲରେ ଦେଖନ୍ତୁ ।”
HS
(
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କୋଭିଡ-୧୯: ସଦ୍ୟତମ ସ୍ଥିତି
କୋଭିଡ-୧୯ ନିୟନ୍ତ୍ରଣ ପାଇଁ ରାଷ୍ଟ୍ରୀୟ ସ୍ତରରେ ଟିକାଦାନ କାର୍ଯ୍ୟକ୍ରମ ଚାଲିଛି । ଏ ପର୍ଯ୍ୟନ୍ତ ୧୮୪.୫୨ କୋଟି ଟିକା ଦିଆଯାଇ ସାରିଲାଣି । ବର୍ତ୍ତମାନ ଦେଶରେ ୧୩.୪୪୫ ଜଣ ସକ୍ରିୟ କରୋନା ଆକ୍ରାନ୍ତ ଅଛନ୍ତି । ଏହାର ଶତକଡା ହାର ହେଉଛି ୦.୦୩ ଶତାଂଶ । ସେହିପରି ଆରୋଗ୍ୟ ହାର ୯୮.୭୬ ଶତାଂଶ । ଗତ ୨୪ ଘଣ୍ଟା ମଧ୍ୟରେ ୧୪୦୪ ଜଣ ଆରୋଗ୍ୟ ଲାଭ କରିଛନ୍ତି । ଏହି ସଂଖ୍ୟାକୁ ମିଶାଇ ଏ ପର୍ଯ୍ୟନ୍ତ ମୋଟ ୪,୨୪,୯୨,୩୨୬ ଜଣ ଆରୋଗ୍ୟ ଲାଭ କରିଲେଣି । ଗତ ୨୪ ଘଣ୍ଟା ମଧ୍ୟରେ ୧୨୬୦ ଜଣ ନୂଆ ଆକ୍ରାନ୍ତ ହୋଇଛନ୍ତି । ବର୍ତ୍ତମାନ ଦୈନିକ ସଂକ୍ରମଣ ହାର ୦.୨୪ ଶତାଂଶ ଏବଂ ସାପ୍ତାହିକ ସଂକ୍ରମଣ ହାର ୦.୨୩ ଶତାଂଶ ରହିଛି ।
ଗତ ୨୪ ଘଣ୍ଟା ମଧ୍ୟରେ ୫,୨୮,୦୨୧ଟି ନମୁନା ପରୀକ୍ଷା କରାଯାଇଛି । ଏହାକୁ ମିଶାଇ ଏ ପର୍ଯ୍ୟନ୍ତ ମୋଟ ୭୯.୦୨ କୋଟି ନମୁନା ପରୀକ୍ଷା କରାଗଲାଣି ।
SSD/DD
(Visitor Counter : 106
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବାଲିର ଜି-୨୦ ଶିଖର ସମ୍ମିଳନୀରେ ଯୁକ୍ତରାଷ୍ଟ୍ର ଆମେରିକା ରାଷ୍ଟ୍ରପତିଙ୍କ ସହ ପ୍ରଧାନମନ୍ତ୍ରୀଙ୍କ ବୈଠକ
ବାଲିଠାରେ ଚାଲିଥିବା ଜି-୨୦ ଶିଖର ସମ୍ମିଳନୀ କାଳରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଯୁକ୍ତରାଷ୍ଟ୍ର ଆମେରିକାର ରାଷ୍ଟ୍ରପତି ଶ୍ରୀ ଯୋଶେଫ ଆର ବାଇଡେନଙ୍କୁ ସାକ୍ଷାତ କରିଛନ୍ତି ।
ସେମାନେ ଭାରତ-ଯୁକ୍ତରାଷ୍ଟ୍ର ରଣନୈତିକ ଭାଗିଦାରୀ ତଥା ନୂତନ ପ୍ରଯୁକ୍ତିବିଦ୍ୟା, ଆଧୁନିକ କମ୍ପ୍ୟୁଟିଙ୍ଗ୍ ଓ କୃତ୍ରିମ ମେଧା ଇତ୍ୟାଦି ସମ୍ପର୍କରେ ଆଲୋଚନା କରିଥିଲେ । କ୍ୱାଡ୍, 12U2 ଇତ୍ୟାଦିକୁ କେନ୍ଦ୍ର କରି ଉଭୟ ନେତା ଭାରତ-ଯୁକ୍ତରାଷ୍ଟ୍ର ସମ୍ପର୍କ ନେଇ ସନ୍ତୋଷ ପ୍ରକଟ କରିଥିଲେ ।
ଉଭୟ ନେତା ବୈଶ୍ୱିକ ଓ ଆଞ୍ଚଳିକ ବିକାଶ ବିଷୟ ଉପରେ କଥା ହୋଇଥିଲେ । ଭାରତ-ୟୁଏସ ଭାଗିଦାରିତା ନିରବଚ୍ଛିନ୍ନ ସହଯୋଗ ଯୋଗୁଁ ବୃଦ୍ଧି ପାଉଥିବାରୁ ଶ୍ରୀ ମୋଦୀ ରାଷ୍ଟ୍ରପତି ବାଇଡେନଙ୍କୁ ଧନ୍ୟବାଦ ଜ୍ଞାପନ କରିଥିଲେ। ଭାରତର ଜି-୨୦ ଅଧ୍ୟକ୍ଷତା କାଳରେ ଉଭୟ ଦେଶ ଉତ୍ତମ ସମନ୍ୱୟ ରକ୍ଷା କରିବେ ବୋଲି ଶ୍ରୀ ମୋଦୀ ବିଶ୍ୱାସ ପ୍ରକଟ କରିଥିଲେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ରାଷ୍ଟ୍ରପତି ଶ୍ରୀ ରାମନାଥ କୋବିନ୍ଦଙ୍କ ପାଇଁ ସଂସଦରେ ଆୟୋଜିତ ବିଦାୟକାଳୀନ କାର୍ଯ୍ୟକ୍ରମରେ ଭାଗ ନେଲେ ପ୍ରଧାନମନ୍ତ୍ରୀ
ରାଷ୍ଟ୍ରପତି ଶ୍ରୀ ରାମନାଥ କୋବିନ୍ଦଙ୍କ ପାଇଁ ଆଜି ସଂସଦରେ ଆୟୋଜିତ ବିଦାୟକାଳୀନ କାର୍ଯ୍ୟକ୍ରମରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଭାଗ ନେଇଛନ୍ତି ।
ପ୍ରଧାନମନ୍ତ୍ରୀ ଏକ ଟ୍ୱିଟରେ କହିଛନ୍ତି;
“ଆଜି ପୂର୍ବାହ୍ନରେ ରାଷ୍ଟ୍ରପତି କୋବିନ୍ଦ ଜୀଙ୍କ ପାଇଁ ସଂସଦରେ ଆୟୋଜିତ ବିଦାୟକାଳୀନ କାର୍ଯ୍ୟକ୍ରମରେ ଭାଗ ନେଇଥିଲି । ଏହି କାର୍ଯ୍ୟକ୍ରମରେ ମନ୍ତ୍ରୀମଣ୍ଡଳର ସଦସ୍ୟ ଓ ବିଭିନ୍ନ ଦଳର ନେତାମାନେ ଭାଗ ନେଇଥିଲେ ।”
SR
(
ସଂସ୍କୃତି ମନ୍ତ୍ରଣାଳୟ
ପୁରୀ ଠାରେ ଲୋକ ମେଳା ଓ କୃଷି ପ୍ରଦର୍ଶନୀକୁ ଉଦଘାଟନ କଲେ କେନ୍ଦ୍ର ମନ୍ତ୍ରୀ ବିଶ୍ବେଶ୍ବର ଟୁଡୁ
ପାଞ୍ଚ ଦିନିଆ ମେଳାରେ ଜନଜାତି କଳା, ସଂସ୍କୃତି ଏବଂ କୃଷି କ୍ଷେତ୍ରର ନୂତନ ଜ୍ଞାନକୌଶଳ ପ୍ରଦର୍ଶିତ ହେବ
ଶ୍ରୀକ୍ଷେତ୍ର ପୁରୀର ଶରଧାବାଲିସ୍ଥିତ ଶ୍ରୀଗୁଣ୍ଡିଚା ମନ୍ଦିର ନିକଟବର୍ତ୍ତୀ ମୁକ୍ତାକାଶ ରଙ୍ଗମଞ୍ଚରେ ସୋମବାର ସନ୍ଧ୍ୟାରେ ବିଂଶତମ ଲୋକମେଳା ଓ 13 ତମ କୃଷି ମେଳା ୨୦୨୨ ଉଦଘାଟିତ ହୋଇଯାଇଛି । କେନ୍ଦ୍ର ଜନଜାତି ବ୍ୟାପାର ଏବଂ ଜଳ ଶକ୍ତି ରାଷ୍ଟ୍ର ମନ୍ତ୍ରୀ ଶ୍ରୀ ବିଶ୍ବେଶ୍ବର ଟୁଡୁ ଏହି ଲୋକ ମେଳା ସମେତ ଜାତୀୟ ସ୍ତରର କୃଷି ପ୍ରଦର୍ଶନୀକୁ ଉଦଘାଟନ କରିଛନ୍ତି । ଏହି ମେଳା ଆସନ୍ତା ୨୪ ତାରିଖ ପର୍ଯ୍ୟନ୍ତ ଚାଲିବ । ମେଳା ପରିସରରେ ବିଭିନ୍ନ ଲୋକ ସାଂସ୍କୃତିକ କାର୍ଯ୍ୟକ୍ରମ ଆୟୋଜନ କରାଯାଉଛି । ଏଥିସହିତ ଜନଜାତି ସମ୍ପ୍ରଦାୟ ଦ୍ବାରା ପ୍ରସ୍ତୁତ ବନ୍ୟଜାତ, କୃଷି ଓ ପାରମ୍ପରିକ ସାମଗ୍ରୀର ଷ୍ଟଲ୍ ମଧ୍ୟ ପଡ଼ିଛି । ଅଣଲାଭକାରୀ ସ୍ବେଚ୍ଛାସେବୀ ସଂଗଠନ ଶ୍ରୀ ଶ୍ରୀକ୍ଷେତ୍ର ସୂଚନା  ପକ୍ଷରୁ ଏହି କାର୍ଯ୍ୟକ୍ରମ ଆୟୋଜନ କରାଯାଉଛି । ଏସଏସଏସ ସଂଗଠନ ଲୋକ କଳା ଏବଂ ଅଭିବ୍ୟକ୍ତିକୁ ପ୍ରୋତ୍ସାହନ କରିବା ସହିତ ସମାଜର ସାମାଜିକ-ସାଂସ୍କୃତିକ ଚରିତ୍ରକୁ ସୁରକ୍ଷା ଏବଂ ପ୍ରୋତ୍ସାହନ ଦିଗରେ କାର୍ଯ୍ୟ କରିଥାଏ।
ବିଂଶତମ ଲୋକମେଳାକୁ ଉଦଘାଟନ କରି କେନ୍ଦ୍ର ମନ୍ତ୍ରୀ ଶ୍ରୀ ଟୁଡୁ କହିଛନ୍ତି ଯେ, ଭାରତର ଲୋକକଳା ଓ ସଂସ୍କୃତିକୁ ବଞ୍ଚାଇ ରଖିବା ଦିଗରେ ଏପରି କାର୍ଯ୍ୟକ୍ରମ ବିଶେଷ ସହାୟକ ହୋଇପାରିବ । ଦୀର୍ଘ ୨୦ ବର୍ଷ ଧରି ଏଭଳି କାର୍ଯ୍ୟକ୍ରମ ଆୟୋଜନ କରାଯିବା ଖୁସିର ବିଷୟ । ବିଭିନ୍ନ ରାଜ୍ୟରୁ ଆସିଥିବା ଜନଜାତି ସାମଗ୍ରୀ, କୃଷି ଉତ୍ପାଦର ଷ୍ଟଲ୍ ପଡ଼ିଥିବାରୁ ଏସବୁ ସାମଗ୍ରୀ କିଣିବା ଲାଗି କେନ୍ଦ୍ର ମନ୍ତ୍ରୀ ଆହ୍ବାନ କରିଥିଲେ । କୃଷି କ୍ଷେତ୍ରରେ ଅଭିନବ ଉଦ୍ଭାବନ ଏବଂ ଜ୍ଞାନକୌଶଳ ବିଷୟରେ ଜ୍ଞାନ ଆହରଣ କରିବା ଲାଗି ପ୍ରଦର୍ଶନୀ ଏକ ସୁଯୋଗ ଆଣି ଦେଇଛି ବୋଲି କେନ୍ଦ୍ର ମନ୍ତ୍ରୀ କହିଥିଲେ । ସେ କହିଥିଲେ ଯେ, ଜନଜାତି, ଲୋକକଳା ସଂସ୍କୃତି ବିଷୟରେ ଜ୍ଞାନବୃଦ୍ଧି ନିମନ୍ତେ ଏଭଳି କାର୍ଯ୍ୟକ୍ରମ ଏକ ସୁଅବସର ଆଣିଛି । ରାଜ୍ୟରେ ଜନଜାତିଙ୍କ ବିକାଶ ପାଇଁ କେନ୍ଦ୍ର ସରକାରଙ୍କ ପକ୍ଷରୁ ସବୁ ପ୍ରକାର ସହାୟତା ଯୋଗାଇ ଦିଆଯିବ ବୋଲି ମଧ୍ୟ କେନ୍ଦ୍ର ମନ୍ତ୍ରୀ ପ୍ରତିଶ୍ରୁତି ଦେଇଥିଲେ ।
କାର୍ଯ୍ୟକ୍ରମରେ ଅନ୍ୟତମ ଅତିଥି ଭାବେ ଯୋଗ ଦେଇ ରାଜ୍ୟ କୃଷି ଓ କୃଷକ ସଶକ୍ତିକରଣ ମନ୍ତ୍ରୀ ଶ୍ରୀ ରଣେନ୍ଦ୍ର ପ୍ରତାପ ସ୍ବାଇଁ କହିଥିଲେ ଯେ, ଓଡ଼ିଶା ଏକ ଜନଜାତି ବହୁଳ ରାଜ୍ୟ ହୋଇଥିବା ବେଳେ ଏଠାରେ ୬୨ଟି ଜନଜାତି ସମ୍ପ୍ରଦାୟର ଲୋକମାନେ ବସବାସ କରିଥାନ୍ତି । ଜନଜାତି ବର୍ଗଙ୍କ କଲ୍ୟାଣ ପାଇଁ ରାଜ୍ୟରେ ଅନେକଗୁଡ଼ିଏ ପଦକ୍ଷେପ ଗ୍ରହଣ କରାଯାଇଛି । ବିଗତ କିଛି ବର୍ଷ ମଧ୍ୟରେ କୃଷି କ୍ଷେତ୍ରରେ ମଧ୍ୟ ରାଜ୍ୟ ବିଶେଷ ପ୍ରଗତି ହାସଲ କରିଛି । ଜନଜାତି ସମୁଦାୟର ଜୀବନଶୈଳୀ, ଜୀବିକା, ସଂସ୍କୃତି ଓ ପରମ୍ପରାର ସଂରକ୍ଷଣ ଦିଗରେ ଲୋକମେଳା ଭଳି କାର୍ଯ୍ୟକ୍ରମ ବିଶେଷ ସହାୟକ ହୋଇପାରିବ ବୋଲି ଶ୍ରୀ ସ୍ବାଇଁ କହିଥିଲେ ।
କାର୍ଯ୍ୟକ୍ରମରେ ଅନ୍ୟତମ ଅତିଥି ଭାବେ ଖଣ୍ଡପଡ଼ା ବିଧାୟକ ସୌମ୍ୟ ରଞ୍ଜନ ପଟ୍ଟନାୟକ ଯୋଗ ଦେଇ ସୁଚିନ୍ତିତ ମତ ଉପସ୍ଥାପନ କରିଥିଲେ । ପୁରୀ ବିଧାୟକ ଜୟନ୍ତ ଷଡ଼ଙ୍ଗୀଙ୍କ ସମେତ ବହୁ ବିଶିଷ୍ଟ ବ୍ୟକ୍ତି ଉଦଘାଟନୀ କାର୍ଯ୍ୟକ୍ରମରେ ଯୋଗ ଦେଇଥିଲେ । ଉଦଘାଟନୀ ସନ୍ଧ୍ୟାରେ ଲୋକ ସଙ୍ଗୀତ ଏବଂ ନୃତ୍ୟ ପରିବେଷଣ କରାଯାଇଥିଲା । ବିଭିନ୍ନ ରାଜ୍ୟରୁ ଆସିଥିବା ଲୋକ କଳାକାରମାନେ ସାଂସ୍କୃତିକ କାର୍ଯ୍ୟକ୍ରମ ପରିବେଷଣ କରିଥିଲେ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ବ୍ରିଟେନର ଗ୍ଲାସଗୋରେ ସିଓପି୨୬ ଅବସରରେ ନେପାଳର ପ୍ରଧାନମନ୍ତ୍ରୀଙ୍କ ସହ ବୈଠକ କରିଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ନଭେମ୍ବର ୨, ୨୦୨୧ରେ ବ୍ରିଟେନର ଗ୍ଲାସଗୋରେ ଆୟୋଜିତ ସିଓପି୨୬ ଶିଖର ସମ୍ମିଳନୀ ଅବରସରେ ନେପାଳର ପ୍ରଧାନମନ୍ତ୍ରୀ ମାନ୍ୟବର ଶ୍ରୀ ଶେର ବାହାଦୂର ଦେଓବାଙ୍କୁ ଭେଟିଛନ୍ତି ।
୨. ଉଭୟ ନେତା କୋଭିଡ-୧୯ ମହାମାରୀ ବିରୋଧରେ ଚାଲିଥିବା ପ୍ରୟାସ ପରିପ୍ରେକ୍ଷୀରେ ଦ୍ୱିପାକ୍ଷିକ ସହଯୋଗକୁ ଆହୁରି ମଜବୁତ କରିବାର ଉପାୟ ଉପରେ ଆଲୋଚନା କରିଥିଲେ । ମହାମାରୀ ସମୟରେ ଭାରତ ଏବଂ ନେପାଳ ମଧ୍ୟରେ ଟିକା, ଔଷଧ ଏବଂ ଚିକିତ୍ସା ଉପକରଣ ଯୋଗାଣ ତଥା ସୀମା ଦେଇ ସାମଗ୍ରୀର ମୁକ୍ତ ଯୋଗାଣକୁ ସୁନିଶ୍ଚିତ ହୋଇଥିବା ସଂକ୍ରାନ୍ତରେ ଏହି ଦୁଇ ନେତା ଉଲ୍ଲେଖ କରିଛନ୍ତି । ମହାମାରୀ ପରବର୍ତ୍ତୀ ପୁନରୁଦ୍ଧାର ଦିଗରେ ଉଭୟ ନେତା ମଧ୍ୟ ଘନିଷ୍ଠ ଭାବରେ କାର୍ଯ୍ୟ କରିବାକୁ ସହମତ ହୋଇଥିଲେ ।
୩. ଚଳିତ ବର୍ଷ ଜୁଲାଇରେ ଶ୍ରୀ ଦେଓବା ନେପାଳର ପ୍ରଧାନମନ୍ତ୍ରୀ ଭାବରେ ଦାୟିôୟ ଗ୍ରହଣ କରିବା ସମୟରେ ସେମାନଙ୍କ ମଧ୍ୟରେ ହୋଇଥିବା ଟେଲିଫୋନ୍ ବାର୍ତ୍ତାଳାପ ପରେ ପ୍ରଧାନମନ୍ତ୍ରୀ ମୋଦୀଙ୍କର ପ୍ରଧାନମନ୍ତ୍ରୀ ଦେଓବାଙ୍କ ସହିତ ଏହା ପ୍ରଥମ ବୈଠକ ।
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ନେତାଜୀ ସୁଭାଷ ଚନ୍ଦ୍ର ବୋଷଙ୍କ ଜୟନ୍ତୀରେ ଶ୍ରଦ୍ଧାଞ୍ଜଳି ଜଣାଇଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ନେତାଜୀ ସୁଭାଷ ଚନ୍ଦ୍ର ବୋଷଙ୍କ ଜୟନ୍ତୀରେ ଶ୍ରଦ୍ଧାଞ୍ଜଳି ଜଣାଇଛନ୍ତି ।
ଏକ ଟ୍ଵିଟ ମାଧ୍ୟମରେ ପ୍ରଧାନମନ୍ତ୍ରୀ କହିଛନ୍ତି, “ମହାନ ସ୍ୱାଧୀନତା ସଂଗ୍ରାମୀ ତଥା ଭାରତ ମାତାର ସୁଯୋଗ୍ୟ ସନ୍ତାନ ନେତାଜୀ ସୁଭାଷ ଚନ୍ଦ୍ର ବୋଷଙ୍କୁ ତାଙ୍କ ଜୟନ୍ତୀରେ ଶତ ଶତ ପ୍ରଣାମ । ଏକ କୃତଜ୍ଞ ରାଷ୍ଟ୍ର ସ୍ୱାଧୀନତା ପାଇଁ ତାଙ୍କର ତ୍ୟାଗ, ବଳିଦାନ ଏବଂ ଉତ୍ସର୍ଗୀକୃତ ମନୋଭାବକୁ ସର୍ବଦା ସ୍ମରଣ ରଖିବ” ।
ରେଳ ମନ୍ତ୍ରଣାଳୟ
ସାଂପ୍ରତିକ ପାସେଞ୍ଜର ଟ୍ରେନ ସେବା ନିଲମ୍ବନ ସଂକ୍ରାନ୍ତ ସୂଚନା
• ପୂର୍ବଭଳି ଅନ୍ୟାଦେଶ ପର୍ଯ୍ୟନ୍ତ ନିୟମିତ ପାସେଞ୍ଜର ଓ ସହରତଳି ଟ୍ରେନ ସେବା ବ୍ୟବସ୍ଥା ବନ୍ଦ ରହିବ
ସମସ୍ତଙ୍କ ଗୋଚରାର୍ଥେ ଜଣାଇ ଦିଆଯାଉଛି ଯେ ପୂର୍ବଭଳି ଦେଶର ସବୁ ନିୟମିତ ପାସେଞ୍ଜର ଓ ସହରତଳି ଟ୍ରେନ ସେବା ଅନ୍ୟାଦେଶ ପର୍ଯ୍ୟନ୍ତ ବନ୍ଦ ରହିବ । ତେବେ ଦେଶରେ ଏବେ ଯେଉଁ 230ଟି ସ୍ୱତନ୍ତ୍ର ଟ୍ରେନ ଚଳାଚଳ କରୁଛି ସେ ସେବା ପୂର୍ବଭଳି ଚାଲିବ । ମୁମ୍ବାଇରେ ଲୋକାଲ ଟ୍ରେନ କେବଳ କେତେକ ସ୍ଥାନରେ ସୀମିତଭାବେ ରାଜ୍ୟ ସରକାରଙ୍କ ରିକ୍ୟୁଜିସନ ଅନୁସାରେ ଚାଲିଛି । ତାହା ଅବ୍ୟାହତ ରହିବ । ଏହା ବାହାରେ ଅନ୍ୟ କୌଣସି ସହରତଳି ଟ୍ରେନ ଚଳାଚଳ କରିବ ନାହିଁ ।
ଦେଶର ବିଭିନ୍ନ ଅଞ୍ଚଳରେ ଏବେ ଯେଉଁ ସ୍ୱତନ୍ତ୍ର ଟ୍ରେନ ଚଳାଚଳ କରୁଛି ତାହାର ଯାତ୍ରୀସଂଖ୍ୟା ଉପରେ ନିୟମିତ ନଜର ରଖାଯାଇଛି । ଆବଶ୍ୟକ ପଡିଲେ ଅଧିକ ସ୍ୱତନ୍ତ୍ର ଟ୍ରେନ ଚଳାଚଳ କରାଯାଇପାରେ । ତେବେ ଲକଡାଉନ ପୂର୍ବରୁ ଯେଉଁ ଅନ୍ୟ ସବୁ ନିୟମିତ ଟ୍ରେନ ଓ ସହରତଳି ଟ୍ରେନ ଚଳାଚଳ କରୁଥିଲା ତାହାକୁ ବର୍ତ୍ତମାନ ପାଇଁ ସ୍ଥଗିତ ରଖାଯାଇଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜାତୀୟ ବିଜ୍ଞାନ ଦିବସ ଅବସରରେ ସମସ୍ତ ବୈଜ୍ଞାନିକ ଏବଂ ଉଦ୍ଭାବକଙ୍କୁ ଶୁଭେଚ୍ଛା ଜଣାଇଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଜାତୀୟ ବିଜ୍ଞାନ ଦିବସ ଅବସରରେ ସମସ୍ତ ବୈଜ୍ଞାନିକ ଏବଂ ଉଦ୍ଭାବକମାନଙ୍କୁ ଶୁଭେଚ୍ଛା ଜଣାଇଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ଜାତୀୟ ବିଜ୍ଞାନ ଦିବସରେ ସମସ୍ତ ବୈଜ୍ଞାନିକ ଏବଂ ଉଦ୍ଭାବକଙ୍କୁ ମୋର ଶୁଭେଚ୍ଛା । ବିଜ୍ଞାନ ଜଗତରେ ଭାରତ ଦ୍ରୁତ ଅଗ୍ରଗତି କରୁଛି ଏବଂ ଅନୁସନ୍ଧାନ ଏବଂ ନବସୃଜନ ପାଇଁ ଏକ ପରିବେଶ ସୃଷ୍ଟି କରୁଛି ।
HS
(
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ସର୍ବାଧିକ ଆରୋଗ୍ୟ ହାର ସହ ବିଶ୍ୱ ତାଲିକା ଶୀର୍ଷରେ ଭାରତ
• କମ ମୃତ୍ୟୁହାର ଥିବା ରାଷ୍ଟ୍ର ମଧ୍ୟରୁ ଅନ୍ୟତମ
ସର୍ବାଧିକ ଆରୋଗ୍ୟଙ୍କ ସଂଖ୍ୟା ସହିତ ଭାରତ ଲଗାତାର ବିଶ୍ୱ ତାଲିକାର ସର୍ବୋଚ୍ଚ ସ୍ଥାନରେ ବଜାୟ ରଖିଛି ଭାରତ। ବର୍ତ୍ତମାନ ସୁଦ୍ଧା ଦେଶରେ କରୋନାରୁ ସୁସ୍ଥ ଲୋକଙ୍କ ସଂଖ୍ୟା 54 ଲକ୍ଷ  ପାର କରି ଯାଇଛି। ବିଶ୍ୱ ସ୍ତରରେ ଆରୋଗ୍ୟ ମାମଲାରେ ଭାରତର ଯୋଗଦାନ 21 ପ୍ରତିଶତ ରହିଥବା ବେଳେ ପଜିଟିଭ ମାମଲାରେ ଭାରତର ଅଂଶୀଦାରୀ 18.6 ପ୍ରତିଶତ ରହିଛି।
ଅନ୍ୟ ଦେଶଗୁଡ଼ିକୁ ତୁଳନାରେ ସବୁଠୁ କମ ମୃତ୍ୟୁ ହାର ଥିବା ରାଷ୍ଟ୍ରଗୁଡ଼ିକ ମଧ୍ୟରେ ଭାରତ ଅନ୍ୟତମ ସ୍ଥାନ ହାସଲ କରିଛି।
ବର୍ତ୍ତମାନ ସୁଦ୍ଧା ବିଶ୍ୱ ସ୍ତରରେ ସିଏଫଆର ହାର 2.97 ପ୍ରତିଶତ ଥିବା ବେଳେ ଭାରତରେ ଏହା ତୁଳନାତ୍ମକ ଭାବେ 1.56 ପ୍ରତିଶତ ରହିଛି।
ଭାରତରେ ପ୍ରତି ଦଶ ଲକ୍ଷ ଜନସଂଖ୍ୟାରେ ମୃତ୍ୟୁହାର ଦୁନିଆରେ ସବୁଠୁ କମ ରହିଛି। ପ୍ରତି ଦଶ ଲକ୍ଷ ଜନସଂଖ୍ୟାରେ ବିଶ୍ୱରେ 130 ଜଣ ଲୋକଙ୍କର ମୃତ୍ୟୁ ହେଉଥିବା ବେଳେ ଭାରତରେ 73 ଜଣଙ୍କର ମୃତ୍ୟୁ ଘଟୁଛି।
ଭାରତରେ ବିଗତ 24 ଘଣ୍ଟା ମଧ୍ୟରେ 75,628 ଜଣ ସୁସ୍ଥ ହୋଇଛନ୍ତି। ଏଥିସହିତ ଭାରତରେ ଅଧିକ ସଂଖ୍ୟାରେ ଦୈନିକ ଆରୋଗ୍ୟ ହେବାର ଟ୍ରେଣ୍ଡ ଲଗାତାର ଜାରି ରହିଛି, ଯାହାକି ବର୍ତ୍ତମାନ 83.84 ପ୍ରତିଶତ ରହିଛି।
ବିଗତ 24 ଘଣ୍ଟାରେ ମୋଟ ଆରୋଗ୍ୟ ମାମଲାର 74.36 ପ୍ରତିଶତ ମାମଲା 10ଟି ରାଜ୍ୟ/କେନ୍ଦ୍ରଶାସିତ ପ୍ରଦେଶରେ ଦେଖିବାକୁ ମିଳିଛି। ମହାରାଷ୍ଟ୍ରରେ ସବୁଠୁ ଅଧିକ ଲୋକ ଆରୋଗ୍ୟ ଲାଭ କରିଛନ୍ତି। ଏହାପଛକୁ ଆନ୍ଧ୍ରପ୍ରଦେଶ ଓ କର୍ଣ୍ଣାଟକରେ ଅଧିକ ଲୋକ ସୁସ୍ଥ ହୋଇଛନ୍ତି।
ପାଖାପାଖି 77 ପ୍ରତିଶତ ସକ୍ରିୟ ମାମଲା 10 ରାଜ୍ୟ/କେନ୍ଦ୍ରଶାସିତ ପ୍ରଦେଶରେ ରହିଛି। 2.6 ଲକ୍ଷରୁ ଅଧିକ ମାମଲା ସହିତ ମହାରାଷ୍ଟ୍ର ଶୀର୍ଷରେ ରହିଛି।
ଆଜି ତାରିଖ ସୁଦ୍ଧା ମୋଟ ସଂକ୍ରମିତ ମାମଲା ମଧ୍ୟରୁ ଦେଶର 14.60 ପ୍ରତିଶତ ସକ୍ରିୟ ସଂକ୍ରମିତ ମାମଲା ରହିଛି।
ଲଗାତାର 12ତମ ଦିନ ଭାରତରେ ସକ୍ରିୟ ମାମଲାର ସଂଖ୍ୟା 10 ଲକ୍ଷରୁ ତଳକୁ ଜାରି ରହିଛି। ସକ୍ରିୟ ମାମଲାର ସଂଖ୍ୟା ଆଜି ସୁଦ୍ଧା 9,44,996 ରହିଛି।
ଦେଶରେ ବିଗତ 24 ଘଣ୍ଟାରେ 79,479ଟି ପଜିଟିଭ୍ ଚିହ୍ନଟ ହୋଇଛନ୍ତି।
ନୂଆ ମାମଲା ମଧ୍ୟରୁ 78.2 ପ୍ରତିଶତ ନୂଆ ମାମଲା ଦଶଟି ରାଜ୍ୟ/କେନ୍ଦ୍ରଶାସିତ ପ୍ରଦେଶରୁ ଚିହ୍ନଟ ହୋଇଛନ୍ତି। ମହାରାଷ୍ଟ୍ରରେ 16,000 ନୂଆ ମାମଲା ସାମ୍ନାକୁ ଆସିଛି ଯାହା ଗୋଟିଏ ଦିନ ପୂର୍ବର ତୁଳନାରେ କମ ରହିଛି। କେରଳରେ ଦ୍ୱିତୀୟ ସର୍ବାଧିକ 9,258 ମାମଲା ଚିହ୍ନଟ ହୋଇଥିବା ବେଳେ କର୍ଣ୍ଣାଟକରେ 8000ରୁ ଅଧିକ ନୂଆ ପଜିଟିଭ ଚିହ୍ନଟ ହୋଇଛନ୍ତି।
ବିଗତ 24 ଘଣ୍ଟା ମଧ୍ୟରେ 1,069 ଜଣ ମୃତ୍ୟୁବରଣ କରିଛନ୍ତି।
ବିଗତ 24 ଘଟଣାରେ ଦଶଟି ରାଜ୍ୟ ଓ କେନ୍ଦ୍ରଶାସିତ ପ୍ରଦେଶରେ 84.1 ପ୍ରତିଶତ ମୃତ୍ୟୁହାର ରେକର୍ଡ କରାଯାଇଛି।
ଗତକାଲି 424 ଜଣ ମୃତ୍ୟୁବରଣ କରିବା ସହିତ ମହାରାଷ୍ଟ୍ରରେ 39.66% ମୃତ୍ୟୁ ମାମଲା ରେକର୍ଡ କରାଯାଇଛି ଏହାପଛକୁ 125 ଜଣଙ୍କ ମୃତ୍ୟୁ ସହିତ କର୍ଣ୍ଣାଟକ ଦ୍ୱିତୀୟ ସ୍ଥାନରେ ରହିଛି।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ନାଗରିକଙ୍କ ‘ଇଜ ଅଫ ଲିଭିଂ’କୁ ଆଗେଇ ନେବା ପାଇଁ ଭାରତ ପ୍ରଯୁକ୍ତିକୁ ବେଶ ଗୁରୁତ୍ୱ ଦେଉଛି: ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କହିଛନ୍ତି ଯେ, ନାଗରିକଙ୍କ ଇଜ ଅଫ ଲିଭିଂକୁ ଆଗେଇ ନେବା ପାଇଁ ଭାରତ ପ୍ରଯୁକ୍ତିକୁ ବେଶ ଗୁରୁତ୍ୱ ପ୍ରଦାନ କରୁଛି । ସେ ସ୍ୱାସ୍ଥ୍ୟ ମନ୍ତ୍ରଣାଳୟର ଏକ ଟ୍ୱିଟର ପ୍ରତ୍ୟୁତ୍ତର ଦେଇଛନ୍ତି, ଯେଉଁଥିରେ ଏମ୍ସ ଋଷିକେଶରୁ ଡ୍ରୋନ ଦ୍ୱାରା ଦୁଇ କିଲୋ ଓଜନର ଟିବି ଔଷଧ ତେହରି ଗଡୱାଲ ଜିଲ୍ଲା ହସ୍ପିଟାଲ ପର୍ଯ୍ୟନ୍ତ ପ୍ରାୟ ୪୦ କିଲୋମିଟର  ଆକାଶ ମାର୍ଗ ଦୂରତା ୩୦ ମିନିଟରେ ସମ୍ପନ୍ନ ହୋଇଛି ।
ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ନାଗରିକଙ୍କ ଇଜ ଅଫ ଲିଭିଂକୁ ଆଗେଇ ନେବା ପାଇଁ ଭାରତ ପ୍ରଯୁକ୍ତିକୁ ବେଶ ଗୁରୁତ୍ୱ ପ୍ରଦାନ କରୁଛି ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଡଃ ବାବାସାହେବ ଆମ୍ବେଦକରଙ୍କୁ ତାଙ୍କ ଜୟନ୍ତୀ ଅବସରରେ ନମନ କଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ, ଡଃ ବାବାସାହେବ ଆମ୍ବେଦକରଙ୍କୁ ତାଙ୍କ ଜୟନ୍ତୀ ଅବସରରେ ନମନ କରିଛନ୍ତି ।
ଏକ ଟ୍ୱିଟରେ ପ୍ରଧାନମନ୍ତ୍ରୀ କହିଛନ୍ତି;
“ସମାଜର ବଞ୍ଚିତ ଓ ଶୋଷିତ ବର୍ଗଙ୍କ ସଶକ୍ତିକରଣ ପାଇଁ ନିଜ ଜୀବନ ସମର୍ପିତ କରିଥିବା ପୂଜ୍ୟ ବାବାସାହେବଙ୍କୁ ତାଙ୍କ ଜୟନ୍ତୀରେ ଶତ ଶତ ନମନ । ଜୟ ଭୀମ ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସ୍ୱଚ୍ଛ ଭାରତ ମିଶନ ଆମ ଦରିଦ୍ର ମା ଓ ଭଉଣୀମାନଙ୍କ ଜୀବନକୁ ସଶକ୍ତ କରିଛି: ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କହିଛନ୍ତି, ଏହା ଦେଶ ପାଇଁ ଖୁସିର କଥା ଯେ ସ୍ୱଚ୍ଛ ଭାରତ ମିଶନ ଆମ ଗରିବ ମା ଓ ଭଉଣୀମାନଙ୍କର ଜୀବନକୁ ସଶକ୍ତ କରିବାରେ ସହାୟକ ହୋଇଛି ।
ଶ୍ରୀ ମୋଦୀ ଗରିବ ମା ଓ ଭଉଣୀମାନଙ୍କ ପାଇଁ ଶୌଚାଳୟର ଗୁରୁତ୍ୱ ପ୍ରଦର୍ଶନ କରୁଥିବା ଏକ ସୃଜନଶୀଳ ଭିଡିଓ କ୍ଲିପ ଶେୟାର ମଧ୍ୟ କରିଛନ୍ତି ।
ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ସାରା ଦେଶ ପାଇଁ ଖୁସିର କଥା ଯେ, ସ୍ୱଚ୍ଛ ଭାରତ ମିଶନ ଆମ ଗରିବ ମା ଓ ଭଉଣୀମାନଙ୍କର ଜୀବନକୁ ସଶକ୍ତ କରିବାରେ ସହାୟକ ହୋଇଛି... ।”
(SR